open-index/open-wikipedia-markdown huggingface dataset:
முந்திரி இல்லம்

**முந்திரி இல்லம்** *(Cashew House)* இந்தியாவின் கேரள மாநிலத்திலுள்ள கொல்லம் நகரத்தின் முண்டக்கல் பகுதியில் அமைந்துள்ளது. கேரள மாநில முந்திரி மேம்பாட்டுக் கழகத்தின் தலைமையகமும் இதுவேயாகும். பண்டைய குயிலோன் எனப்படும் கொல்லத்தின் வரலாறு மற்றும் கொல்லம் நகரத்தின் முந்திரி வணிகத்துடன் இப்பகுதி மிகவும் நெருக்கமான தொடர்பை கொண்டுள்ளது.  
## வரலாறு

கொல்லம் நகரத்தின் முந்திரி வணிகமும் ஏற்றுமதியும் உலகப் புகழ் பெற்றதாகும். இதனால்தான் கொல்லம் உலக முந்திரியின் மூலதனம் என்று அழைக்கப்படுகிறது. 1935 ஆம் ஆண்டு கொல்லம் நகரில் கட்டப்பட்ட பிரம்மாண்டமான இரண்டு மாடி கட்டிடம் அமெரிக்க தொழிலதிபர் லிண்ட்சே இயான்சனுக்கு சொந்தமானதாகும். இவர் நியூயார்க்கை தளமாகக் கொண்ட உணவு நிறுவனத்தின் பிரதிநிதியாக கேரளா வந்தார். கேரளாவின் இயற்கை எழிலால் ஈர்க்கப்பட்டு  தனது மகளுக்கு ‘கேரளா’ என்று பெயரிட்டார். கொல்லம் நகரில் முந்திரி வியாபாரம் செய்ததால் இயான்சன் தனது காலத்தின் பெரிய பணக்காரர்களில் ஒருவரானார். ஆனால், இரண்டாம் உலகப் போரின்போது அமெரிக்க அரசாங்கம் இந்தியாவில் உள்ள தனது குடிமக்களுக்குத் திரும்பும்படி உத்தரவிட்டபோது இயான்சன் தனது நாடான அமெரிக்காவுக்குச் செல்ல வேண்டிய கட்டாயம் ஏற்பட்டது. அந்த நேரத்தில் இயான்சன் தனது வீட்டை நன்கு நிறுவப்பட்ட கொல்லம் வங்கியில் அடகு வைத்துவிட்டு போருக்குப் பின்னர் திரும்பலாம் என்ற நம்பிக்கையில் தனது முந்திரி வியாபாரத்தை தனது மேலாளர் சுவாமிநாதனிடம் ஒப்படைத்தார், 

பின்னர் சுவாமிநாதன் உலகப் போர் காரணமாக முந்திரி வணிகம் நட்டத்தில் இயங்குவதாகவும் வங்கி கட்டிடத்தை இணைக்கப் பார்க்கிறது என்றும் இயான்சனிடம் தெரிவித்தார். மேலாளர் தெரிந்தே இயான்சனின் வணிகத்திலிருந்து இலாபத்தைத் மறைத்து திசை திருப்பினார் எனக் கூறப்படுகிறது.  அதன்பின்னர் வங்கி சொத்தை இணைத்துக் கொண்டது. கொல்லம் கடற்கரையோரப் பகுதியிலிருந்து அருமண் உலோகத்தாதுக்களை வெட்டியெடுக்கும் தொழிலில் ஈடுபட்டுக்கொண்டிருந்த கேரள மினரல்சு அண்டு மெட்டல்சு நிறுவனத்தின் முன்னாள் உரிமையாளர் எஃப்..எக்சு. பெரேரா முந்திரி இல்ல கட்டிடத்தை ஏலத்தில் வாங்கினார். காலப்போக்கில் இயான்சனின் பழைய பங்களாவை வாங்கிய கேரள அரசு முந்திரி அபிவிருத்தி ஆணைய நிறுவனத்திற்கான தலைமையிடமாக அறிவித்தது.   அன்று முதல் கொல்லம் மற்றும் முழு கேரளாவிற்குமான முந்திரி வியாபாரத்தை கையாளும் பொதுத்துறை நிறுவனமாக முந்திரி இல்லம் செயல்படுகிறது. 
## மேற்கோள்கள்

பகுப்பு:கொல்லம்
பகுப்பு:கேரளம்
அமினோ அசிட்டோன்

**அமினோ அசிட்டோன்** *(Aminoacetone)* என்பது CH3C(O)CH2NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வாயு நிலையில் நிலைப்புத்தன்மை கொண்டிருந்தாலும் ஒடுக்கமடையும்போது இது தன்னுடனேயே வினையில் ஈடுபடுகிறது. நிலைப்புத் தன்மை கொண்ட உப்புகளிலிருந்து அமினோ அசிட்டோன் ஐதரோகுளோரைடு ([CH3C(O)CH2NH3]Cl)) என்ற புரோட்டானேற்றம் பெற்ற வழிப்பெறுதி கிடைக்கிறது. மேலும், நிலையான இம்முன்னோடிச் சேர்மத்தின் வழிப்பெறுதியாக செமிகார்பசோன் சேர்மமும் கிடைக்கிறது. மெத்தில் கிளையாக்சால் தயாரிப்பின்போது அமினோ அசிட்டோன் வளர்சிதை மாற்றத்திற்கு உட்படுகிறது.
 
## மேற்கோள்கள்


பகுப்பு:அமீன்கள்
பகுப்பு:கீட்டோன்கள்
கிரிஜா வியாஸ்

**கிரிஜா வியாசு** *(Girija Vyas)* ஓர் இந்திய அரசியல்வாதியும், கவிஞரும் எழுத்தாளரும் ஆவார். இவர் 15வது மக்களவைக்கு, இராசத்தானின் சித்தோர்கார் மக்களவைத் தொகுதியிலிருந்து தேர்ந்தெடுக்கப்பட்டார். மேலும் இந்தியாவின் தேசிய மகளிர் ஆணையத்தின் தலைவியாகவும் செயல்பட்டுள்ளார்.

## தனிப்பட்ட வாழ்க்கை
கிரிஜா வியாசு 1946 சூலை 8ஆம் தேதி கிருஷ்ணா சர்மா மற்றும் ஜமுனா தேவி வியாசு ஆகிய இணையருக்கு மகளாகப் பிறந்தார். தத்துவத்தில் முனைவர் பட்டம் பெற்ற பிறகு, உதய்பூர் மோகன்லால் சுகதியா பல்கலைக்கழகம், டெலாவேர் பல்கலைக்கழகத்தில் ஆசிரியராகப் பணியாற்றினார். இவர் எட்டு புத்தகங்களை எழுதியுள்ளார், இவற்றில் மூன்று புத்தகங்கள் கவிதைப் புத்தகங்களாகும். *எக்சாசு கி பர்* என்பது உருது கவிதைப் புத்தகமாகும். *சீப், சமுந்தர் மோதி* என்னும் கவிதைப் புத்தகத்தில் இந்தி, உருது மொழிக் கவிதைகள் உள்ளன. (*நினைவுகள்) நாஸ்டால்ஜியா* ஆங்கில வசனங்களால் வளப்படுத்தப்பட்டுள்ளது.

## அரசியல் வாழ்க்கை
1985ஆம் ஆண்டில், இந்திய தேசிய காங்கிரசு கட்சியின் வேட்பாளராக உதயப்பூர் சட்டமன்றத் தொகுதியிலிருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டு, 1990 வரை இராசத்தான் அரசாங்கத்தில் அமைச்சராகப் பணியாற்றினார்.

1991ஆம் ஆண்டில், இவர் இந்திய நாடாளுமன்றத்திற்கு இராசத்தானின் உதய்பூர் மக்களவைத் தொகுதியில் போட்டியிட்டு வெற்றிபெற்றார். நரசிம்ம ராவ் தலைமையிலான அமைச்சரவையில் அரசாங்கத்தின் துணை அமைச்சராக தகவல் மற்றும் ஒளிபரப்பு துறைக்கு நியமிக்கப்பட்டார்.

* 1993 முதல்: தலைவர், அகில இந்திய மகளிர் காங்கிரசு.
* 1993-96: உறுப்பினர், ஆலோசனைக் குழு, பெட்ரோலியம் மற்றும் இயற்கை எரிவாயு அமைச்சகம்; உறுப்பினர், வீடு மற்றும் வெளி விவகாரங்களுக்கான நிலைக்குழு
* 1996: 11ஆவது மக்களவைக்கு மீண்டும் தேர்ந்தெடுக்கப்பட்டார் (2ஆவது முறை)
* 1996 முதல்: உறுப்பினர், தேசிய மொழிக்கான குழு; உறுப்பினர், பெண்கள் மேலாதிக்க குழு; உறுப்பினர், பெட்ரோலியம் நிலைக்குழு; உறுப்பினர், ஆலோசனைக் குழு, உள்துறை அமைச்சகம்
* 1999: 13ஆவது மக்களவைக்கு மீண்டும் தேர்ந்தெடுக்கப்பட்டார் (3ஆவது முறை)
* 1999-2000: உறுப்பினர், பெட்ரோலியம் மற்றும் இரசாயனங்கள் குழு

2001-2004 வரை, இவர் இராசத்தான் மாகாண காங்கிரஸ் குழுவின் தலைவராகவும் இருந்தார். தற்போது, அவர் ஊடகத் துறை, அகில இந்திய காங்கிரசு குழுத் தலைவர் மற்றும் இந்தோ-ஐரோப்பிய ஒன்றிய சமூக உறுப்பினராக உள்ளார்.

பிப்ரவரி 2005இல், காங்கிரசு கட்சியின் மன்மோகன் சிங் அரசாங்கத்தில் முக்கியமானவராக இருந்தார். தேசிய மகளிர் ஆணையத்தின் ஐந்தாவது தலைவராகச் செயல்பட்டார் (01.08.2011 வரை).

2008ஆம் ஆண்டில் இராசத்தானில் சட்ட மன்ற உறுப்பினராகவும் தேர்ந்தெடுக்கப்பட்டார்.

இவர் 2013இல் இராசத்தான் அமைச்சரவையில் வீட்டுவசதி மற்றும் நகர வறுமை ஒழிப்பு அமைச்சராக இருந்தார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1946 பிறப்புகள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இராசத்தான் சட்டமன்ற பெண் உறுப்பினர்கள்
இலித்தியம் சயனைடு

**இலித்தியம் சயனைடு** *(Lithium cyanide)* LiCN. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இவ்வுப்பு நீரை உறிஞ்சும் பண்பு கொண்டதாகவும் நீரில் நன்கு கரையக்கூடியதாகவும் உள்ளது. முக்கியமான சில பயன்பாடுகளுக்கு மட்டுமே இது பயன்படுத்தப்படுகிறது. 
## தயாரிப்பு
இலித்தியம் ஐதராக்சைடும் ஐதரசன் சயனைடும் சேர்ந்து வினைபுரிவதால் இலித்தியம் சயனைடு உருவாகிறது. ஆய்வகப் பயன்பாடுகளுக்கான இலித்தியம் சயனைடு தயாரிப்புக்கு இலித்தியம் ஐதராக்சைடுடன் ஐதரசன் சயனைடுக்குப் பதிலாக அசிட்டோன் சயனோ ஐதரின் பயன்படுத்தப்படுகிறது.    
:(CH3)2C(OH)CN  +  LiH   →  (CH3)2CO  +  LiCN  +  H2
## பண்புகள்
கிட்டத்தட்ட 600 பாகை செல்சியசு வெப்பநிலைக்கு சூடுபடுத்தப்படும்போது இலித்தியம் சயனைடு சயனமைடு மற்றும் கார்பனாக சிதைவடைகிறது.  அமிலங்களுடன் வினைபுரிந்து ஐதரசன் சயனைடைக் கொடுக்கிறது.   
## பயன்
சயனேற்ற வினையில் இலித்தியம் சயனைடு ஒரு வினையாக்கியாகப் பயன்படுத்தப்படுகிறது.  
:RX + LiCN → RCN
## மேற்கோள்கள்

பகுப்பு:இலித்தியம் சேர்மங்கள்
பகுப்பு:சயனைடுகள்
பகுப்பு:இலித்தியம் உப்புகள்
ஆசா தேவி யாதவ்

**ஆசா தேவி யாதவ்** *(Asha Devi Yadav)* என்பார் இந்தியப் பெண் அரசியல்வாதி ஆவார். இவர் 2005 முதல் பீகார் சட்டமன்ற உறுப்பினராகப் பாரதிய ஜனதா கட்சி சார்பில் தானாபூர் (விதான் சபா தொகுதி)  சட்டமன்றத் தொகுதியிலிருந்து  தேர்ந்தெடுக்கப்பட்டார் .

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:பீகார் சட்டமன்ற உறுப்பினர்கள்
மஞ்சுளா ரெட்டி

**மஞ்சுளா ரெட்டி** *(Manjula Reddy)* இந்தியாவைச் சேர்ந்த பாக்டீரியா மரபியல் நிபுணராவார். இவர் 1965 ஆம் ஆண்டு பிறந்தார். இந்தியாவின் ஐதராபாத்து நகரிலுள்ள உயிரணு மற்றும் மூலக்கூற்று உயிரியல் மையத்தில் தலைமை விஞ்ஞானியாகப் பணிபுரிகிறார். பாக்டீரிய செல்சுவர் கட்டமைப்பு மற்றும் தொகுப்பு குறித்து மேற்கொண்ட ஆய்வுக்காக மஞ்சுளா ரெட்டிக்கு 2019 ஆம் ஆண்டு வாழ்க்கை அறிவியல் பிரிவுக்கான இன்போசிசு பரிசு கிடைத்தது. இந்திய அறிவியல் கழகத்திலும் தெலுங்கானா அறிவியல் கழகத்திலும் மஞ்சுளா ரெட்டி உறுப்பினராக உள்ளார்.

## கல்வி மற்றும் தொழில்
மஞ்சுளா ரெட்டி 2002 ஆம் ஆண்டு  உயிரணு மற்றும் மூலக்கூற்று உயிரியலுக்கான மையத்திலிருந்து தனது முனைவர் பட்டத்தைப் பெற்றார். 2007 ஆம் ஆண்டு இவர் தனது சொந்த ஆய்வகத்தை அந்நிறுவனத்தில் தொடங்கினார்.
## ஆராய்ச்சி
மஞ்சுளா ரெட்டி பாக்டீரியா செல் சுவர்கள் குறித்து தொடர்ந்து ஆராய்ச்சி செய்து வருகிறார். 
குடல் பகுதி பாக்டீரியாக்களில் ஒரு புதுவகையான நொதியாலான செல்சுவர் கட்டமைப்பை அடையாளம் கண்டார். இந்த நொதி பெப்டிதோகிளைகானில் சில குறுக்கு இணைப்புகளை நீராற்பகுப்பு செய்வதன் மூலம்  பாக்டீரியாவின் செல் சுவரை விரிவாக்க அனுமதிக்கிறது என்று இவர் கண்டறிந்தார். பெப்டிதோகிளைக்கான் தொகுப்பு பாதையை குறிவைக்கக்கூடிய புதிய எதிர் நுண்ணுயிரிகளை உருவாக்குவதை இவர் நோக்கமாகும். இதற்காக குடல் பகுதி பாக்டீரியாக்களையும் ஆக்டினோபாக்டீரியா மற்றும் மைக்கோபாக்டீரியா வகை பாக்டீரியாக்களையும் இவர் மாதிரியாக எடுத்துக் கொண்டார்.

மரபணு மாற்றிகள் மற்றும் எதிர் மரபணு மாற்றிகள் போன்ற சடுதி மாற்றிகளை அடையாளம் காண்பதற்கான செயல்முறைக்கு காப்புரிமை பெற்ற விஞ்ஞானிகள் குழுவில் மஞ்சுளாவும் ஒரு பகுதியாக இருந்தார். இந்த செயல்முறைக்கான காப்புரிமை அமெரிக்காவில் 1999 ஆம் ஆண்டு முதல் 2018 ஆம் ஆண்டு  வரை வழங்கப்பட்டிருந்தது. செயராமன் கௌரிசங்கரும் சாந்தி எம் பரதனும் இந்த அணியின் மற்ற விஞ்ஞானிகளாவர். 
## விருதுகள்
•2019 ஆம் ஆண்டு வாழ்க்கை அறிவியலுக்காக இன்போசிசு விருது.

•2020 ஆம் ஆண்டு இந்திய அறிவியல் கழகத்தின் உறுப்பினர் கௌரவம்.

•தெலுங்கானா அறிவியல் கழகத்தின் உறுப்பினர் என்ற கௌரவம்.

•பாக்டீரியாவியல் செய்திப் பத்திரிகையின் ஆசிரியர் குழு உறுப்பினர் என்ற கௌரவம் 

## சொந்த வாழ்க்கை
தனது தந்தை மோகன் ரெட்டியும், தனது தாயும் ஒரு விஞ்ஞானியாக தனது வாழ்க்கைக்கு பெரிதும் உறுதுணையாக இருந்ததாக மஞ்சுளா ஒரு நேர்காணலில்  கூறியுள்ளார். ஓர் இருதயநோய் மருத்துவரை திருமணம் செய்து கொண்டார். இவருக்கு இரண்டு மகன்கள் உள்ளனர்.

## தேர்ந்தெடுக்கப்பட்ட வெளியீடுகள்

* Chodisetti, Pavan Kumar, and Manjula Reddy. "Peptidoglycan hydrolase of an unusual cross-link cleavage specificity contributes to bacterial cell wall synthesis." *Proceedings of the National Academy of Sciences* 116.16 (2019): 7825-7830.
* Singh, Santosh Kumar, et al. "Regulated proteolysis of a cross-link–specific peptidoglycan hydrolase contributes to bacterial morphogenesis." *Proceedings of the National Academy of Sciences* 112.35 (2015): 10956-10961.
* Reddy, Manjula. "Role of FtsEX in cell division of Escherichia coli: viability of ftsEX mutants is dependent on functional SufI or high osmotic strength." *Journal of bacteriology* 189.1 (2007): 98-108.
## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
பர்வானியா ஆளுநரகம்

**பர்வானியா கவர்னரேட்** (*Farwaniya Governorate*,    Muḥāfaẓat al-Farwānīyah) என்பது குவைத்தின் ஆறு ஆளுநரகங்களில் அதிக மக்கள் தொகை கொண்ட ஆளுநரகம் ஆகும்.  இது குவைத்தின் முக்கிய குடியிருப்பு பகுதி மற்றும் குவைத்தின் வணிக நடவடிக்கைகளில் ஒரு முக்கிய பகுதியாகும். 2014 மே நிலவரப்படி இதன் ஆளுநர் பைசல் எச். எம் அல் சபா ஆவார். அல் ஃபர்வானியா பின்வரும் மாவட்டங்களைக் கொண்டுள்ளது: 

## பர்வானியா கவர்னரேட்

## விளையாட்டு
அல் ஃபர்வானியா கவர்னரேட்டில் அல் தடமோன் விளையாட்டு சங்கம் அமைந்துள்ளது. இது குவைத் பிரிவை மூன்று முறை வென்றுள்ளது.

## குறிப்புகள்

பகுப்பு:குவைத்தின் ஆளுநரகங்கள்
பகுப்பு:Coordinates on Wikidata
முப்பீனைல்யெத்தனால்

**முப்பீனைல்யெத்தனால்** *(Triphenylethanol)* என்பது C20H18O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். முப்பீனைல்யெத்திலீனுடன் தொடர்புடைய இச்சேர்மத்தை டிரைபீனைல்யெத்தனால், 1,1,2-முப்பீனைல்யெத்தனால் என்ற பெயர்களாலும் அழைக்கிறார்கள்.  எதிர் பெண்மை இயக்குநீர் மருந்தான எத்தாமாக்சிடிரைபீடால் (மெர்-25) மற்றும் கொழுப்பைக் குறைக்கும் முகவரான முப்பேரனால் போன்ற இரண்டு மருந்துகளும் தயாரிப்பு மூலச்சேர்மமாக முப்பீனைல்யெத்தனால் பயன்படுகிறது.   
## மேற்கோள்கள்

பகுப்பு:ஆல்ககால்கள்
பகுப்பு:பீனைல் சேர்மங்கள்
பகுப்பு:மூன்றாம் நிலை ஆல்ககால்கள்
ரேடியம் கார்பனேட்டு

**ரேடியம் கார்பனேட்டு** *(Radium carbonate)* RaCO3 என்ற மூலக்கூற்று வாய்பாட்டால் விவரிக்கப்படுகிறது. ரேடியம், கார்பன், ஆக்சிசன் ஆகிய மூன்று தனிமங்கள் சேர்ந்து ரேடியம் கார்பனேட்டு உருவாகிறது. படிக உருவமற்றதாக  வெண்மை நிறத்திலிருக்கும் இந்த உப்பு நச்சுத்தன்மை கொண்டதாகவும் கதிரியக்கத் தன்மை கொண்டதாகவும் காணப்படுகிறது. ரேடியம் கார்பனேட்டு மருத்துவத்துறையில் பயன்படுத்தப்படுகிறது. ஆய்வகங்களில் நைட்ரிக் அமிலத்தில் இதைக் கரைத்து ரேடியம் நைட்ரேட்டு தயாரிக்கப்படுகிறது. ரேடியம் கார்பனேட்டு நீரில் கரையாது. 
## தயாரிப்பு
செறிவூட்டப்பட்ட சோடியம் கார்பனேட்டில் உயர்ந்த வெப்பநிலையில் ரேடியம் சல்பேட்டைக் கரைத்து, பின்னர் மேற்பரப்பில் மிதக்கிற வேதிப்பொருளை அகற்றுவதன் மூலம் ரேடியம் கார்பனேட்டை உற்பத்தி செய்யலாம்: 

: RaSO4 -> Ra2+ + SO42- 
: Ra2+ + CO32- -> RaCO3

RaCO3 சேர்மத்தின் மிகக் குறைந்த கரைதிறன் காரணமாக, இது ஒரு வெண்மையான வீழ்படிவை உருவாக்கும்.

## வினைகள்
ரேடியம் நைட்ரேட்டு மற்றும் பிற ரேடியம் உப்புகளை உற்பத்தி செய்ய ரேடியம் கார்பனேட்டைப் பயன்படுத்தலாம்:

:RaCO3 + 2 HNO3 -> Ra(NO3)2 + H2O + CO2

## மேற்கோள்கள்

பகுப்பு:ரேடியம் சேர்மங்கள்
பகுப்பு:கார்பனேட்டுகள்
வசந்த் கோவரிகர்

**வசந்த் ராஞ்சோடு கோவரிகர்** *(Vasant Ranchhod Gowarikar)* இந்தியாவைச் சேர்ந்த ஒரு விஞ்ஞானியாவார். இந்திய விண்வெளி ஆராய்ச்சி அமைப்பில் இயக்குநராகவும், 1991-1993 ஆம் ஆண்டுகளில் இந்தியப் பிரதமரின் அறிவியல் ஆலோசகராகவும் இருந்துள்ளார். விண்வெளி ஆராய்ச்சி, வானிலை மற்றும் மக்கள் தொகை ஆகிய துறைகளில் மதிப்புமிக்க பங்களிப்புகளை  வழங்கினார். பருவமழை குறித்த வானிலை முன்னறிவிப்புக்காக இவர் நன்கு அறியப்பட்டார். ஏனெனில் பருவமழையை சரியாக கணிக்க  ஓர் உள்நாட்டு வானிலை முன்னறிவிப்பு மாதிரியை உருவாக்கிய முதல் விஞ்ஞானி கோவரிகர் ஆவார். 

## தொடக்க கால வாழ்க்கை
கோவரிகர் இந்தியாவின் புனேவில் 1933 ஆம் ஆண்டு மார்ச்சு மாதம் 25 அன்று ஒரு மராட்டிய குடும்பத்தில் பிறந்தார். மேற்கு மகாராட்டிராவின் கோலாப்பூர் மாவட்டத்தில் கல்விகற்று பட்டம் பெற்றார். பிறகு  1950  ஆம் ஆண்டுகளின் முற்பகுதியில் இங்கிலாந்திற்குச் சென்று தனது நீண்ட அறிவியல் பயணத்தை தொடங்கினார். அங்கு வேதிப் பொறியியல் பிரிவில் தனது முதுநிலை மற்றும் முனைவர் பட்டங்களைப் பெற்றார். பேராசிரியர் எப்.எச்.கார்னர் இவரது முனைவர் பட்ட ஆய்வுக்கு மேற்பார்வையாளராக இருந்தார். இந்த இணையின் ஒத்துழைப்ப்பால்  கார்னர்-கோவரிகர் கோட்பாடு தோன்றியது. இக்கோட்பாடு திடப்பொருட்களுக்கும் திரவத்திற்கும் இடையிலான வெப்பம் மற்றும் நிறை பரிமாற்றம் பற்றிய ஒரு புதிய பகுப்பாய்வாகும்.
## வாழ்க்கை
இந்திய விண்வெளி ஆராய்ச்சி நிறுவனத்தில் கோவரிகர் பணிபுரிந்தார். முன்னதாக கேரளாவின் தும்பாவில் உள்ள உள்ளூர் புனித மேரி மாக்டலீன் தேவாலயத்தின் கட்டிடத்தில் அலுவலகம் அமைத்து  விக்ரம் சாராபாயின் கீழ் விண்வெளி ஆராய்ச்சியில் ஈடுபட்டுக் கொண்டிருந்தார். திண்மநிலை உந்துசக்தி உருவாக்கத்தில் கோவரிகர் ஒரு முன்னோடியாக இருந்தார். 1979 ஆம் ஆண்டுக்கும் 1985 ஆம் ஆண்டுக்கும் இடைப்பட்ட காலத்தில் விக்ரம் சாராபாய் விண்வெளி மையத்தின் இயக்குநராகப் பணிபுரிந்தார். 

கோவரிகர் 1991 முதல் 1993 வரை இந்தியப் பிரதமர் பி.வி.நரசிம்ம ராவின் அறிவியல் ஆலோசகராகவும், அறிவியல் மற்றும் தொழில்நுட்பத் துறையின் செயலாளராகவும் இருந்தார்.

புனே பல்கலைக்கழகத்தின் துணைவேந்தராக நியமிக்கப்பட்ட கோவரிகர் 1994 ஆம் ஆண்டு முதல் 2000 வரை மராத்தி விஞ்ஞானப்  பரிசத் அமைப்பின் தலைவராக இருந்தார். 2008 ஆம் ஆண்டில் தனது கூட்டாளிகளுடன் சேர்ந்து உரங்கள் தொடர்பான ஒரு கலைக்களஞ்சியத்தை கோவரிகர்  தொகுத்தார். உரங்களின் வேதியியல் கலவையை விவரிக்கும் 4,500 உள்ளீடுகள் அக்கலைக்களஞ்சியத்தில் இடம்பெற்றன.  உரங்களின் உற்பத்தி மற்றும் பயன்பாடு முதல் அவற்றின் பொருளாதார மற்றும் சுற்றுச்சூழல் பரிசீலனைகள் வரை அனைத்தையும் களஞ்சியத்தில் இடம்பெற்றிருந்தன. 
## விருதுகள்
இந்திய அரசு வழங்கும் உயரிய குடிமை விருதுகளான பத்மசிறீ விருது 1984 ஆம் ஆண்டிலும் பத்ம பூசண் விருது 2008 ஆம் ஆண்டிலும் கோவரிகருக்கு வழங்கப்பட்டன.  இவற்றைத் தவிர ஃபை அறக்கட்டளை விருதையும் இவர் பெற்றார்.
## இறப்பு
டெங்கு மற்றும் சிறுநீர் பாதை நோய்த்தொற்றுகளைத் தொடர்ந்து கோவரிகர் இந்தியாவின் புனேவிலுள்ள  தீனநாத் மங்கேசுகர் மருத்துவமனையில் 2015 ஆம் ஆண்டு சனவரி 2 அன்று காலமானார்.  
## மேற்கோள்கள்

பகுப்பு:1933 பிறப்புகள்
பகுப்பு:2015 இறப்புகள்
பகுப்பு:பத்மசிறீ விருது பெற்றவர்கள்
பகுப்பு:பத்ம பூசண் விருது பெற்றவர்கள்
பகுப்பு:மராத்தியர்கள்
பொட்டாசியம் தயோசயனேட்டு

**பொட்டாசியம் தயோசயனேட்டு** *(Potassium thiocyanate)* KSCN என்ற மூலக்கூற்று வாய்ப்பாட்டால் விவரிக்கப்படுகிறது. தயோசயனேட்டு எதிர்மின் அயனியின் முக்கியமான உப்பாகவும் போலி ஆலைடுகளில் ஒன்றாகவும் இது கருதப்படுகிறது. பெரும்பாலான கனிம உப்புகளைக் காட்டிலும் பொட்டாசியம் தயோசயனேட்டு மிகக்குறைவான உருகுநிலையைக் கொண்டுள்ளது. 

## தொகுப்பு வினை பயன்கள்

நீரிய பொட்டாசியம் தயோசயனேட்டு கிட்டத்தட்ட பருமன் அடிப்படையில் Pb(NO3)2 உடன் வினைபுரிந்து Pb(SCN)2, சேர்மத்தைக் கொடுக்கிறது. இந்த வினையில் உருவாகும் ஈயம்(II) தயோசயனேட்டைப் பயன்படுத்தி அசைல் குளோரைடுகளை ஐசோதயோசயனேட்டுகளாக மாற்ற முடியும்.  மேலும் பொட்டாசியம் தயோசயனேட்டு எத்திலீன் கார்பனேட்டை எத்திலீன் சல்பைடாகவும் மாற்றுகிறது.  இச்செய்முறைக்காக பொட்டாசியம் தயோசயனேட்டு முதலில்  நீர்நீக்கத்திற்காக வெற்றிடத்தில் உருக்கப்படுகிறது. இதேபோன்றதொரு வினையில் பொட்டாசியம் தயோசயனேட்டு வளையயெக்சீன் ஆக்சைடை தொடர்புடைய எபிசல்பைடாக மாற்றுகிறது. 

:C6H10O  +  KSCN  &rarr;  C6H10S  +  KOCN   
கார்பனைல் சல்பைடு தயாரிப்புச் செயல்முறையில் தொடக்க நிலை வினைபடுபொருளாக பொட்டாசியம் தயோசயனேட்டு பயன்படுத்தப்படுகிறது. 

## பிற பயன்கள்
நீரிய பொட்டாசியம் தயோசயனேட்டு திரைப்படம் மற்றும் நாடகங்களில் எதார்த்தமான இரத்தம் போன்ற  காட்சி விளைவுகளுக்கு பயன்படுத்தப்படுகிறது. ஒரு மேற்பரப்பில் வர்ணமாக இதைப் பூசலாம் அல்லது நிறமற்ற கரைசலாக வைத்துக் கொள்ளலாம். பெரிக் குளோரைடு கரைசலுடன் அல்லது இதையொத்த Fe3 அயனிகள் கொண்ட பிற கரைசல்களுடன் தொடர்பு கொள்ளும்போது வினையின் காரணமாக தயோசயனேட்டு இரும்பு அணைவு அயனி உருவாவதால் இரத்த சிவப்பு நிறக் கரைசல் தோன்றுகிறது. 

ஆய்வகங்களில் இரும்பு(III) ((Fe3+) அயனியைக் கண்டுபிடிக்க உதவும் சோதனையில் பொட்டாசியம் தயோசயனேட்டு பயன்படுகிறது.
## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:தையோசயனேட்டுகள்
பஞ்சா சாகேப் குருத்துவாரா

**பாஞ்சா சாகேப் குருத்வாரா** (Gurdwara Panja Sahib) என்பது பாக்கித்தானின் ஹசன் அப்தாலில் அமைந்துள்ள ஒரு பிரபலமான குருத்வார் ஆகும். சீக்கிய மதத்தின் நிறுவனர் குருநானக்கின் கையெழுத்து குருத்வாராவில் உள்ள ஒரு கற்பாறை மீது பதிக்கப்பட்டுள்ளதாக நம்பப்படுவதால் இந்த ஆலயம் குறிப்பாக முக்கியமானதாக கருதப்படுகிறது.

## வரலாறு
[வலது|thumb| கற்பாறை மீது சீக்கியர்களால் நம்பப்படும்  [குரு நானக்|குருநானக்கின் கைரேகை.]]
குரு நானக்  1578 இல் பாய் மர்தானா என்ற முஸ்லீம் குருவுடன் ஹசன் அப்தாலை அடைந்தார். இது பொ.ச. 1521 கோடைகாலத்துடன் தொடர்புடையது. சீக்கிய புராணத்தின் படி, குரு நானக்கின் கைரேகை ஒரு கற்பாறை மீது பதிக்கப்பட்டுள்ளதாக நம்பப்படுகிறது. பேரரசர் இரஞ்சித் சிங்கின் சீக்கியப் பேரரசுப் படையான சீக்கிய கால்சாப் படையின் தலைமைத் தளபதியாக இருந்த  அரி சிங் நல்வாவால் குருத்வாராவுக்கு பஞ்சா சாகேப் என்று பெயரிடப்பட்டது. அந்த இடத்தில் முதல் குருத்வார் கட்டிய பெருமையும் அவருக்கு உண்டு. 

## புகைப்படங்கள்

படிமம்:Panja Sahib.jpg|
படிமம்:Old Hindu temple on the rear side of Gurdwara Panja Sahib, Pakistan.jpg| குருத்வாராவின் பின்புறம் ஒரு பழைய இந்து கோவில் அமைந்துள்ளது.
படிமம்:PanjaSahibEntrance.JPG| குருத்துவாராவின் நுழைவாயில்


## குறிப்புகள்

## வெளி இணைப்புகள்
*Hasan Abdal 
*Join Panja Sahib Network @ Ning
*Gurudwara Panja Sahib 

பகுப்பு:பாக்கித்தான்
தாமிரம்(II) தயோசயனேட்டு

**தாமிரம்(II) தயோசயனேட்டு** *(Copper(II) thiocyanate)* Cu(SCN)2.  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குப்ரிக் தயோசயனேட்டு என்ற பெயராலும் இதை அழைக்கலாம். கருப்பு நிறத் திண்மமாக காணப்படும் இது ஈரக் காற்றில் மெல்ல சிதைவடைகிறது.  1838 ஆம் ஆண்டு காரல் எர்னசுட்டு கிளாசு முதன் முதலில் தாமிரம்(II) தயோசயனேட்டைக் கண்டுபிடித்தார். 2018 ஆம் ஆண்டு இச்சேர்மத்தின் கட்டமைப்பு உறுதிப்படுத்தப்பட்டது.   
## கட்டமைப்பு
Cu(NCS)2  சங்கிலிகள் வலிமையற்ற Cu-S-Cu பிணைப்புகளால் பிணைக்கப்பட்ட இரண்டு பரிமாண அடுக்குகளாக தாமிரம்(II) தயோசயனேட்டின் கட்டமைப்பு இருப்பதாக தூள் எக்சு கதிர் விளிம்பு விளைவு சோதனை முடிவு தெரிவிக்கிறது. பாதரச தயோசயனேட்டின் உருக்குலைந்த யாகன்-டெல்லர் கட்டமைப்பின் ஒப்புமையாக இச்சேர்மத்தின் கட்டமைப்பையும் கருதலாம். கட்டமைப்பிலுள்ள ஒவ்வொரு தாமிரம் அணுவும் நான்கு கந்தக அணுக்களாலும் இரண்டு நைட்ரசன் அணுக்களாலும் எண்முக ஒருங்கிணைப்புகளாக பிணைந்துள்ளன. கந்தக முனை SCN- ஈந்தணைவியோடு பாலம் அமைத்து பிணைந்துள்ளது.  

## தயாரிப்பு
தாமிரம்(II) கரைசல்களின் அடர் கரைசலுடன் நீரில் கரையக்கூடிய தயோசயனேட்டு உப்பு சேர்ந்து வினைபுரிந்தால் தாமிரம்(II) தயோசயனேட்டு கருப்பு நிற வீழ்படிவாக உருவாகிறது.  விரைவான உலர்த்தல் மேற்கொள்ளப்பட்டால் தூய்மையான தாமிரம்(II) தயோசயனேட்டு தனித்துக் கிடைக்கிறது. குறைவான அடர்த்தி கொண்ட கரைசல் தயாரிப்புக்கு பயன்படுத்தப்பட்டாலும் மெதுவான உலர்த்தல் நடவடிக்கை நிகழ்ந்தாலும் தாமிரம்(I) தயோசயனேட்டு உருவாகும்.  
## பண்புகள்
தாமிரம்(II) புரோமைடு, தாமிரம்(II) குளோரைடு உப்புகளைப் போல தாமிரம்(II) தயோசயனேட்டும் காந்தவியல் பண்புகளை வெளிப்படுத்துகிறது.     

## மேற்கோள்கள்

பகுப்பு:தாமிரம்(II) சேர்மங்கள்
பகுப்பு:தையோசயனேட்டுகள்
பகுப்பு:ஒருங்கிணைப்புப் பலபடிகள்
தயோபார்மால்டிகைடு

**தயோபார்மால்டிகைடு** *(Thioformaldehyde)* CH2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். இந்த சேர்மம்  மிகவும் அரிதாகவே காணப்படுகிறது, ஏனெனில் இது 1,3,5-முத்தையேன் என்ற சில்படியாக மாறுகிறது. நிறமற்றதாகக் காணப்படும் 1,3,5-முத்தையேன் சில்படியும் இதே மூலக்கூற்று வாய்ப்பாட்டல் விவரிக்கப்படுகிறது. இயல்பான நிலப்பரப்பு நிபந்தனைகளின் கீழ் தயோபார்மால்டிகைடு நிலைப்புத்தன்மையற்று இருந்தாலும் இம்மூலக்கூறு விண்மீன் ஊடகத்தில் காணப்படுகிறது. இதன் அடிப்படை தன்மையால் அதிக கவனத்தை ஈர்க்கிறது.  தயோபார்மால்டிகைடு சேர்மத்தின் சங்கிலிகள் மற்றும் வளையங்கள் உருவாக்கும்  போக்கு இரட்டை பிணைப்பு விதியின் ஒரு வெளிப்பாடாகும்.

ஒரு சில்படியாக உருவாகும் போக்கைக் கொண்டிருந்தாலும் Os(SCH2)(CO)2(PPh3)2 போன்ற தயோபார்மால்டிகைடின் பல உலோக ஒருங்கிணைவுச் சேர்மங்களை காணமுடிகிறது.

 
## மேற்கோள்கள்


பகுப்பு:தயோ ஆல்டிகைடுகள்
இருபீனைல் இருசல்பைடு

**இருபீனைல் இருசல்பைடு** *(Diphenyl disulfide)* (C6H5S)2 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். நிறமற்ற இப்படிகச் சேர்மம் பெரும்பாலும் Ph2S2 என்ற சுருக்கக் குறியீட்டால் அடையாளப்படுத்தப்படுகிறது. கரிமத்தொகுப்பு வினைகளில் பொதுவாகத் தோன்றும் பல கரிம இருசல்பைடுகளில் இதுவும் ஒன்றாகும். தயோபீனாலின் சிறிய மாசுபாடு இந்த சேர்மத்துடன் தொடர்புடைய உடன்படாத வாசனையை ஏற்படுத்துகிறது. 
## தயாரிப்பு
தயோபீனாலை ஆக்சிசனேற்றம் செய்து பொதுவாக இருபீனைல் இருசல்பைடு தயாரிக்கப்படுகிறது. 
: 2 PhSH  +  I<sub>2</sub>  &rarr;  Ph2S2  +  2 HI
ஐதரசன் பெராக்சைடையும் ஆக்சிசனேற்றம் செய்யப் பயன்படுத்தி இச்சேர்மம் தயாரிக்கப்படுகிறது.  ஆய்வகங்களிலும் Ph2S2 அரிதாக தயாரிக்கப்படுகிறது. ஏனெனில் தயாரிக்கப்படும் முன்னோடிச் சேர்மம் விரும்பத்தகாத மணத்தைப் பெற்றுள்ளது. 
## கட்டமைப்பு
பெரும்பாலான கரிம இருசல்பைடுகளைப் போலவே இருபீனைல் இருசல்பைடும்  சமதளமல்லாத இருமுக  கோணத்துடன் 85 பாகையை  நெருங்குகிறது. இருபீனைல் இருசல்பைடு விரைவாக   இடைமாற்றமடையும் ஆடியெதிர் உரு சுழல்வடிவமைப்பு கலவையாகக் காணப்படுகிறது.

## வினைகள்
கரிமத் தொகுப்பு வினைகளில் இருபீனைல் இருசல்பைடு PhS  மூலமாகப் பயன்படுத்தப்படுகிறது.  ஒரு பொதுவான ஈனோலேட்டு வினை வழியாக PhS பதிலீடு செய்யப்பட்ட கார்போனைல் சேர்மங்களை உருவாக்குவதைக் இது குறிக்கிறது. 
:RC(O)CHLiR’  +  Ph2S2  &rarr;  RC(O)CH(SPh)R’  +  LiSPh
### ஒடுக்கம்
இருசல்பைடுகளுக்கான அடையாள வினையாகக் கருதப்படும் ஒடுக்க வினையை Ph2S2 சேர்மமும் ஈடுபடுகிறது. 
:Ph2S2  +  2 M  &rarr;  2 MSPh (M = Li, Na, K)
சோடியம் போரோ ஐதரைடு, சோடியம் மூவெத்தில்போரோ ஐதரைடு போன்ற ஐதரைடு வினையாக்கிகளும் ஒடுக்கிகளாகப் பயன்படுத்தப்படுகின்றன. 
### குளோரினேற்றம்
இருபீனைல் இருசல்பைடு குளோரினுடன் வினைபுரிந்து பீனைல்சல்பீனைல் குளோரைடு உருவாகிறது. தனித்துப் பிரிப்பது கடினம் என்பதால் இது தளத்திலேயே தயாரித்துக் கொள்ளப்படுகிறது.
### வினையூக்கி
புற ஊதா ஒளியில் நிகழும் ஆல்கீன்களின் ஒருபக்க-மறுபக்க மாற்றிய வினையை வினையூக்கம் செய்கிறது.  
### ஆக்சிசனேற்றம்
மெத்தனாலில் உள்ள ஈய டெட்ரா அசிட்டேட்டுடன் இருபீனைல் இரு அசிட்டேட்டு ஆக்சிசனேற்றம் அடைந்து சல்பினைட்டு எசுத்தர் உருவாகிறது.    
  
## மேற்கோள்கள்

பகுப்பு:பீனைல் சேர்மங்கள்
பகுப்பு:கரிம இருசல்பைடுகள்
அகுமதி ஆளுநரகம்

**அஹ்மதி கவர்னரேட்** (*Ahmadi Governorate*,    Muḥāfaẓat al-Aḥmadī) என்பது குவைத்தின் ஆறு ஆளுநரகங்களில் ஒன்றாகும் . இது நாட்டின் தெற்குப் பகுதியில் அமைந்துள்ளது. இது பசுமைக்கும், பிரித்தானிய கட்டிடக்கலைக்கும் குவைத்தில் பிரபலமானது. குவைத்தின் எண்ணெய் சுத்திகரிப்பு நிலையங்கள் பல இங்கு அமைந்துள்ளதால் அஹ்மதி குவைத் பொருளாதாரத்தின் ஒரு முக்கிய அங்கமாக அமைகிறது. அபு ஹலிஃபா, ரிக்கா மற்றும் மங்காஃப் ஆகியவை இந்த ஆளுநரகத்தின் முக்கிய குடியிருப்பு பகுதிகளாகும். குவைத்தில் உள்ள பல விளையாட்டுக் கழகங்கள் மற்றும் வளாகங்களின் இருப்பிடமாக அஹ்மதி உள்ளது. குவைத் தேசிய பெட்ரோலியம் நிறுவனத்தின் தலைமையகம் அஹ்மதியில் அமைந்துள்ளது.

குவைத் எண்ணெய் நிறுவனத்தின் (கேஓசி) அமைவிடமாக அஹ்மதி இருந்ததால் இது பிரபலமாக அறியப்பட்டது.

இது 1947 முதல் 1970 வரை பல ஆயிரக்கணக்கான பெரும்பாலும் பிரித்தானிய ஏற்றுமதியாளர்கள் மற்றும் அவர்களது குடும்பங்கள் வாழும் இடமாக இருந்தது. அசலான நகர வமைப்பில் வீதிகள் ஒன்றுக்கொன்று சரியான கோணங்களில் அமைக்கப்பட்டன. மேலும் எண்களை பெயர்களாக கொண்ட்டிருந்தன (எ.கா. 1 வது தெரு, 2 வது தெரு என்பன போல). சுமார்  தொலைவில் இருந்த கடலை நோக்கி சாய்வாக இந்த நகரம் கட்டப்பட்டது. மலையின் உச்சியில் இருந்த தெரு "பிரதான வீதி" என்று அழைக்கப்பட்டது. இதில் குவைத் எண்ணை நிறுவனத்தின் மேலதிகாரிகளின் குடியிருப்புகள் இருந்தன. குடியிருப்புகள் குவைத் எண்ணை நிறுவனப் பணியாளர் தரவரிசைப்படி மலையிலிருந்து கீழாக சென்றன. ஊருக்குள் ஹூபாரா கிளப்,  நீச்சல் குளம், மாநாட்டு அரங்கம், உணவகங்கள், சுவர்ப்பந்து ஆடுகளங்கள், டென்னிஸ் ஆடுகளங்கள் போன்ற கட்டிட வளாகங்கள் இருந்தன. குவைத் எண்ணை நிறுவனத்தின் ஊழியர்கள் ஒவ்வொரு நாளும் இந்த வளாகங்களில் சந்தித்து அரட்டை அடிப்பார்கள். அவர்களின் குழந்தைகள் தங்களின் பெரும்பாலான நேரத்தை இங்கு கழித்தனர். 'மலையின்' அடிவாரத்தில் 'சூக்' அல்லது கடைகள் பகுதி இருந்தது. அங்கு வங்கிகள், திரையரங்கம் போன்றவை இருந்தன. இப்போது இதல் பல மூடப்பட்டு ஒரு சில கடைகள் மட்டும் உள்ளன.

அஹ்மதி பின்வரும் மாவட்டங்களைக் கொண்டுள்ளது:

* அபு ஹலிஃபா
* அல்-அஹ்மதி
* அல்-எகைலா
* தாஹர்
* பஹாஹீல்
* ஃபிண்டாஸ்
* ஹதியா
* ஜாபர் அல் அலி
* மஹப ou லா
* மங்காஃப்
* ரிக்கா
* சுபஹியா
* சபா அல்-அஹ்மத் கடல் நகரம்
* வஃப்ரா

## விளையாட்டு மற்றும் பொழுதுபோக்கு

* அல் அஹ்மதி நகரில் அல் அஹ்மதி விளையாட்டு மைதானம் அமைந்துள்ளது.
* குவைத்தின் அல் அஹ்மதியில் அஹ்மதி விலங்கு காட்சி சாலை அமைந்துள்ளது
*  குவைத்தின் அல் அஹ்மதியில் விளையாட்டு மையம் அமைந்துள்ளது
* குவைத் எண்ணை நிறுவன துடுப்பாட்ட மைதானம் குவைத்தின் அல்-அஹ்மதியில் அமைந்துள்ளது
* குவைத்தின் அல் அஹ்மதியில் நடைபயிற்சி மற்றும் மிதிவண்டி பாதைகள் உள்ளன
* ஹுபாரா மையம்
* ஒற்றுமை மையம்

## அரசு
இரண்டாம் ஜாபீர் அப்தல்லா ஜாபிர் அப்தல்லா ஆளுநரகத்தின் ஆளுநராக 1962-1985 வரை பணியாற்றினார்.  அலி ஜாபர் அல்-அஹ்மத் அல்-சபா  1996-1999 ஆளுநராகப் பணியாற்றினார்.
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (April 2015)">மேற்கோள் தேவை</span>]]* &#x5D;

## குறிப்புகள்

பகுப்பு:குவைத்தின் ஆளுநரகங்கள்
பகுப்பு:Coordinates on Wikidata
உருபீடியம் சல்பைடு

**ருபீடியம் சல்பைடு** *(Rubidium sulfide)* Rb2S  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இவ்வுப்பு மற்ற கார உலோக சல்பைடுகளின் பண்புகள் அனைத்தையும் பெற்றுள்ளது. 
## தயாரிப்பு
ருபீடியம் ஐதராக்சைடு கரைசலில் ஐதரசன் சல்பைடை கரைத்து வினைபுரியச் செயதால் முதலில் ருபீடியம் பைசல்பைடும் தொடார்ந்து ருபீடியம் சல்பைடும் உருவாகின்றன. 
:RbOH + H2S --> RBHS +H2O
:RbHS + RbOH --> Rb2S + H2O
## இயற்பியல் பண்புகள்
இலித்தியம் சல்பைடு, சோடியம் சல்பைடு, பொட்டாசியம் சல்பைடு போன்ற சல்பைடுகள் போல எதிர்-புளூரைட்டு கட்டமைப்பில் ருபீடியம் சல்பைடும் கனசதுர படிகமாக உள்ளது. Fm\bar{3}m என்ற இடக்குழு அடையாளமும் a = 765.0 பைக்கோ மீட்டர்  என்ற படிக அணிக்கோவை அலகையும் பெற்றுள்ளது. 
## வேதியியல் பண்புகள்
ருபீடியம் சல்பைடு ஐதரசன் வாயுவின் முன்னிலையில் கந்தகத்துடன் வினைபுரிந்து ருபீடியம் பெண்டாசல்பைடைக் (Rb2S5) கொடுக்கிறது. 
 
## மேற்கோள்கள்

பகுப்பு:உருபீடியம் சேர்மங்கள்
பகுப்பு:சல்பைடுகள்
பகுப்பு:புளோரைட்டு படிகக் கட்டமைப்பு
தாமிர பெராக்சைடு

**தாமிர பெராக்சைடு** *(Copper peroxide)* CuO2 என்ற மூலக்கூற்று வாய்ப்பாட்டால் விவரிக்கப்படுகிறது. தாமிரத்தினுடைய ஆக்சைடு சேர்மமாகக் கருதப்படும் இத்திண்மம் அடர்த்தியான ஆலிவ் பச்சை நிறத்தில் காணப்படுகிறது. சில வேளைகளில் இதே நிறங்கொண்ட தொங்கல் நிலையிலும் தாமிர பெராக்சைடு இருக்க சாத்தியமுண்டு. நிலைப்புத்தன்மையற்ற உப்பாக இருப்பதால் ஆக்சிசன் மற்றும் பிற தாமிர ஆக்சைடுகளாக சிதைவடைகிறது. 
## தயாரிப்பு
ஐதரசன் பெராக்சைடு மற்றும் சுக்வெய்சர் வினையாக்கி ஆகியவற்றின் குளிர்ந்த கரைசல்கள் வினையில் ஈடுபடுவதால் தாமிர பெராக்சைடு உருவாகிறது. தாமிர ஐதராக்சைடுடன் நீர்த்த அமோனியா கரைசலைச் சேர்த்து வினைபுரியச் செய்து சுக்வெய்சர் வினையாக்கி தயாரிக்கப்படுகிறது.  தாமிர பெராக்சைடு தயாரிப்பில் பயன்படுத்தப்படும் சுக்வெய்சர் வினையாக்கியில் மிகையளவு அமோனியா இல்லாமல் கவனிப்பது கண்டிப்பாக அவசியமாகும். ஐதரசன் பெராக்சைடின் பனிக்குளிர் கரைசலுடன் தாமிர ஐதராக்சைடின் தொங்கல் கரைசலை சேர்த்து வினைபுரியச் செய்தும் தாமிர பெராக்சைடை தயாரிக்க முடியும்.  இவ்வினையும் மிக மெதுவான வேகத்திலேயே நிகழ்கிறது. இறுதியாக எஞ்சும்  வினைக் கலவையில் தாமிரம்(II) ஆக்சைடுடன் குளிர்ந்த ஐதரசன் பெராக்சைடு காணப்படுகிறது.   

## பண்புகள்
ஈரமான தாமிர பெராக்சைடு 6 பாகை செல்சியசு வெப்பநிலையில் சிதைவடைகிறது.  ஆனால் உலர் நிலையில் 6 பாகை செல்சியசு வெப்பநிலைக்கு மேலான வெப்பத்தில் நிலைப்புத்தன்மை சற்று அதிகரித்துக் காணப்படுகிறது.  
## மேற்கோள்கள்

பகுப்பு:பெராக்சைடுகள்
பகுப்பு:தாமிரம்(II) சேர்மங்கள்
குளோரோ(இருமெத்தில் சல்பைடு)தங்கம்(I)

**குளோரோ(இருமெத்தில் சல்பைடு)தங்கம்(I)** *(Chloro(dimethyl sulfide)gold(I))* என்பது C2H6AuClS என்ற மூலக்கூற்று வாய்ப்பாட்டால் விவரிக்கப்படும் தங்கத்தின் ஓர் ஒருங்கிணைவுச் சேர்மம் ஆகும். வெண்மை நிறத்துடன் திண்மமாகக் காணப்படும் இச்சேர்மம் தங்கத்தின் வேதியியலில் பிரவேசிப்பதற்கான நுழைவுப் புள்ளியாகக் கருதப்படுகிறது. 
## கட்டமைப்பு
மற்ற தங்கம்(I) அணைவுச் சேர்மங்களைப் போலவே குளோரோ(இருமெத்தில் சல்பைடு)தங்கம்((I) சேர்மமும் மையத்தில் இடம்பெற்றுள்ள தங்க அணுவின் நோக்கில் கிட்டத்தட்ட நேர்கோட்டு வடிவ கட்டமைப்பை (176.9°) ஏற்கிறது. தங்கம்-கந்தகம் அணுக்களுக்கிடையே உள்ள பிணைப்பு நீளம் மற்ற தங்கம்(I) அணைவுச் சேர்மங்களின் தங்கம்-கந்தகம் அணுக்களுக்கிடையேயான பிணைப்பைப் போலவே 2.271(2) Å என்ற நீளத்தைக் கொண்டுள்ளது.  
## தயாரிப்பு
தங்கத்தை இராச திராவகத்தில் கரைத்து முதலில் குளோரோ ஆரிக் அமிலம் தயாரித்துக் கொள்ளப்படுகிறது. இதைத் தொடர்ந்து இருமெத்தில் சல்பைடு சேர்த்து குளோரோ(இருமெத்தில் சல்பைடு)தங்கம்((I) அணைவுச் சேர்மம் தயாரிக்கப்படுகிறது.  சோடியம் டெட்ராகுளோரோ ஆரேட்டை தங்கம்(III) அயனியின் மூலமாகப் பயன்படுத்தியும் குளோரோ(இருமெத்தில் சல்பைடு)தங்கம்((I) தயாரிக்க முடியும்.  இதே வழிமுறையில் புரோமோ ஒப்புமைச் சேர்மமும் (Me2SAuBr) தயாரிக்கப்படுகிறது.  
:HAuCl4  +  2 SMe2 +  H2O   &rarr;   Me2SAuCl  +  3 HCl  +  OSMe2
என்ற வேதிச்சமன்பாடு இவ்வினைக்கான தோராயமான சமன்பாடாகும். 
1:2 என்ற விகிதத்திலுள்ள இருமெத்தில் சல்பாக்சைடு / அடர் நைட்ரிக் அமிலக் கரைசலில்  உள்ள தனிமநிலை தங்கத்தைப் பயன்படுத்தி எளிமையான முறையில் இச்சேர்மத்தை தயாரிக்கலாம். இவ்வினையில் இருமெத்தில் சல்பாக்சைடு ஓர் ஆக்சிசனேற்றியாகவும் வினையில் உருவாகும் Me2S ஓர் ஈந்தணைவியாகவும் செயல்படுகின்றன.  
## வினைகள்
குளோரோ(இருமெத்தில் சல்பைடு)தங்கம்(I) அணைவுச் சேர்மத்திலுள்ள இருமெத்தில் சல்பைடு ஈந்தணைவியை பிற ஈந்தணைவிகள் எளிமையாக இடப்பெயர்ச்சி செய்கின்றன. 
:Me2SAuCl + L   &rarr;   LAuCl  +  Me2S (L = ஈந்தணைவி)
இருமெத்தில் சல்பைடு எளிதில் ஆவியாகும் என்பதால் இதை ஆவியாக்கி புதியதாக உருவாகும் தங்க அணைவுச் சேர்மத்தை எளிதில் தூய்மைப் படுத்தலாம்.
  
ஒளி, வெப்பம், காற்று போன்றவற்றில் குளோரோ(இருமெத்தில் சல்பைடு)தங்கம்(I) வெளிப்பட நேர்ந்தால் தனிமநிலை தங்கமாக சிதைவடையும். எனவே -20 பாகை செல்சியசு வெப்பநிலைக்கும் குறைவான வெப்பநிலையில்  கருப்பு நிற கண்ணாடி கொள்கலனில் இந்த அணைவுச் சேர்மத்தைச் சேமிப்பது பாதுகாப்பானதாகும். 
## மேற்கோள்கள்

பகுப்பு:தங்கம்(I) சேர்மங்கள்
பகுப்பு:குளோரைடுகள்
பகுப்பு:கரிமக்கந்தகச் சேர்மங்கள்
இலிக்னோசெரைல் ஆல்ககால்

**இலிக்னோசெரைல் ஆல்ககால்** *(lignoceryl alcohol )* என்பது C24H50O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை 1-டெட்ராகோசேனால் என்ற பெயராலும் அழைப்பர். கொழுப்பு அமிலமான இலிக்னோசெரிக் அமிலத்திலிருந்து வழிப்பெறுதியாக இலிக்னோசெரைல் ஆல்ககால் பெறப்படுகிறது. நீரில் மிகச் சிறிதளவில் இது கரைகிறது. 
## மேற்கோள்கள்

பகுப்பு:ஆல்ககால்கள்
பகுப்பு:ஆல்கனால்கள்
பகுப்பு:முதன்மை ஆல்ககால்கள்
இலிக்னோசெரிக் அமிலம்

**இலிக்னோசெரிக் அமிலம்** *(Lignoceric acid)* என்பது C23H47COOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற கொழுப்பு அமிலமான இச்சேர்மத்தை டெட்ராகோசேனாயிக் அமிலம் என்ற பெயராலும் அழைப்பர். பைன் மர எண்ணெயிலும், விலங்குகளின் தசைகளில் காணப்படும் செரிபுரோசைடுகளிலும், இயற்கை கொழுப்பில் சிறிதளவுமாக இலிக்னோசெரிக் அமிலம் காணப்படுகிறது.  கடலை எண்ணெயில் 1.1% முதல் 2.2% வரை இலிக்னோசெரிக் அமிலம் கலந்துள்ளது. இலிக்னின் என்ற கரிமப் பலபடி தயாரிப்பின்போது உடன்விளைபொருளாக இலிக்னோசெரிக் அமிலம் உருவாகிறது. 

இலிக்னோசெரிக் அமிலத்தை ஒடுக்க வினைக்கு உட்படுத்தினால் இலிக்னோசெரிக் ஆல்ககால் தோன்றுகிறது.
## மேற்கோள்கள்

பகுப்பு:கொழுப்பு அமிலங்கள்
1-எக்சாகோசேனால்

**1-எக்சாகோசேனால்** *(1-Hexacosanol)* என்பது C26H54O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற முதனிலை கொழுப்பு ஆல்ககாலான இது 26 கார்பன் அணுக்களைக் கொண்ட கார்பன் சங்கிலியால் ஆக்கப்பட்டுள்ளது. அறை வெப்பநிலையில் இது வெண்மையான மெழுகு போன்ற திண்மமாகக் காணப்படுகிறது. 1-எக்சாகோசேனால்  குளோரோஃபார்மில் நன்றாகக் கரையும். ஆனால் நீரில் கரையாது.  பல தாவர இனங்களின் புறத்தோல்  மெழுகு மேலுறைகளிலும் தாவர இலைகளின் மேற்தோலிலும் 1-எக்சாகோசேனால் இயற்கையாகவே காணப்படுகிறது.
 
## மேற்கோள்கள்

பகுப்பு:கொழுப்பு ஆல்ககால்கள்
பகுப்பு:ஆல்கனால்கள்
பகுப்பு:முதன்மை ஆல்ககால்கள்
அப்ரின் அலி

**அப்ரின் அலி**(*Afrin Ali*) (பிறப்பு: *அபருபா பொட்டார்* ) (பிறப்பு: 8 ஜனவரி 1986) இவர் ஒரு இந்திய அரசியல்வாதி மற்றும் நாடாளுமன்ற உறுப்பினர் ஆவார். மேற்கு வங்காளத்தின் அரம்பாக் மக்களவைத் தொகுதியிலிருந்து 16 வது மக்களவைக்கு . அகில இந்திய திரிணாமுல் காங்கிரஸ் வேட்பாளராக போட்டியிட்டு 2014 இந்திய பொதுத் தேர்தலில் வெற்றி பெற்றார்.
## சர்ச்சைகள்
நாரதா கொட்டு நடவடிக்கையின் ஒரு பகுதியாக நாரதா செய்தி முதலாளி மேத்யூ சாமுவேலிடம் லஞ்சம் வாங்கியதாக ஒப்புக்கொண்டபோது, நிதி ஊழல் தொடர்பான முதல் சர்ச்சை தொடர்பான குற்றச்சாட்டுகள் 05-அக் -2017 அன்று உண்மை என்பது உறுதி செய்யப்பட்டது.

இரண்டாவது சர்ச்சை தொடர்பான குற்றச்சாட்டுகள்; அவரது மதம் தொடர்பானவை. இந்து குடும்பத்தில் பிறந்து, பிறக்கும்போதே அபருபா பொட்டார் என்று பெயரிடப்பட்ட இவர் இஸ்லாமியத்திற்கு மாறி ஒரு முஸ்லீம் மனிதரை மணந்தார். பின்னர் அவர் ஒரு நாடாளுமன்றத் தொகுதியில் இருந்து தேர்தலுக்கு நின்றார். இது பட்டியலினத்தைச்  சேர்ந்தவர்களுக்கு ஒதுக்கப்பட்டுள்ளது. அவர் இஸ்லாமிற்கு மாறியதால் அவர் பட்டியலின சாதியைச் சேர்ந்தவர் அல்ல என்ற வேண்டுகோளின் பேரில் அவரது வேட்புமனுவை ரத்து செய்யக் கோரி பாரதீய ஜனதா தேர்தல் ஆணையத்தில் முறையாக புகார் அளித்தார். அபருபா பொட்டார் என்ற தனது பெயரை மட்டுமே மாற்றிக்கொண்டதாகவும் மதம் மாறவில்லை என்றும் கூறினார்.
## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
மதுரை மாநகர சுற்றுலாத் தலங்களின் பட்டியல்

இந்தியாவின் மாநிலங்களுள் ஒன்றான தமிழகத்திலே உள்ள மதுரை மாநகரின் சுற்றுலாத்தலங்களின் பட்டியல்

* மீனாட்சியம்மன் கோவில்
* ஆயிரங்கால் மண்டபம், மதுரை
* வண்டியூர் மாரியம்மன் தெப்பக்குளம்
* அழகர் கோவில்
* பழமுதிர்ச்சோலை
* திருப்பரங்குன்றம் முருகன் கோவில்
* கூடல் அழகர் கோவில்
* திருமலை நாயக்கர் மகால்
* காந்தி அருங்காட்சியகம், மதுரை
* திருப்பரங்குன்றம் தர்கா
* வைகை அணை
* சமணர் மலை, மதுரை
* குட்லாடம்பட்டி
* அதிசயம் (பூங்கா)

## மேற்கோள்கள்

## புகைப்படங்கள்

பகுப்பு:மதுரை
ரோடா மிஸ்திரி

ரோடா ஹோமி மிஸ்திரி (Roda Homi Mistry) (16 அக்டோபர் 1928 - 8 ஜூன் 2006) ஒரு இந்திய அரசியல்வாதியும் மற்றும் ஹைதராபாத் அருகே உள்ள ரோடா மிஸ்திரி சமூகப்பணி மற்றும் ஆராய்ச்சி மைய கல்லூரியின் நிறுவனரும் ஆவார். அவர் நாடாளுமன்ற உறுப்பினராக இருந்தார். மாநிலங்களவையில் ஆந்திராவை பிரதிநிதித்துவப்படுத்தினார். இந்திய நாடாளுமன்றத்தின் மேலவையில் இந்திய தேசிய காங்கிரசைப் பிரதிநிதித்துவப்படுத்தினார். முன்னதாக அவர் ஆந்திர மாநில அரசியலில் பெண்கள் மற்றும் குழந்தைகள் நலத்துறை அமைச்சராகவும், சுற்றுலாத்துறை அமைச்சராகவும் இருந்தார் அவர் ஜூலை 8, 2006 அன்று இந்தியாவின் ஹைதராபாத்தில் இறந்தார். அவர் ஜோராஸ்ட்ரியன் சமயத்தைச் சார்ந்தவர். அவரது பேத்தி, லைலா எம். அல்போன்ஸ், ஒரு யு.எஸ். பத்திரிகையாளர் மற்றும் "ட்ரையம்ப் ஓவர் பாகுபாடு: டாக்டர் ஃபர்ஹாங் மெஹரின் வாழ்க்கை கதை" இன் ஆசிரியர் ஆவார்.

## குறிப்புகள்

பகுப்பு:இந்திய அரசியல்வாதிகள்
லேனா செட்டியார்

**லேனா செட்டியார்** *(Lena Chettiar)* (எஸ்.எம். லெட்சுமன் செட்டியார்) செட்டிநாட்டிலிருந்து வந்த ஒரு இந்தியத் திரைப்படத் தயாரிப்பாளர். இவர் தமிழ்த் திரைப்படை துறையில் தனது படைப்புகளுக்காகப் பெயர் பெற்றவர்.

## தொழில்
எஸ். எம். லெட்சுமன் செட்டியார் செட்டிநாட்டில் உள்ள நாட்டுக்கோட்டை நகரத்தார் குலத்தைச் சேர்ந்தவர். தனது வாழ்க்கையின் ஆரம்பத்தில், லேனா தென் தமிழ் பகுதிகளில் நாடகங்களை நடத்துவதில் பெயர் பெற்றவர். மேலும் இவர் பயன்படுத்தப்பட்ட வாகன வியாபாரி ஆவார். இவர் தமிழில் வாகனங்ளைப் பற்றி துண்டுச்சீட்டுகளை வெளியிட்ட முதல் நபராவார். மேடை நடிகர் எம்.கே. தியாகராஜா பாகவதரை திரைப்படங்கள் தயாரிக்க அறிவுறுத்தினார். பாகவதரின் முதல் படம் பவளக்கொடி, இந்தியாவின் தமிழ் பேசும் பகுதிகளிலும், இலங்கையிலும் நன்றாக ஓடியது. இத்திரைப்படம் லேனாவினை திரைப்பட தயாரிப்பாளராக அறிமுகம் செய்தது.  *பவளக்கொடி* வெளியான *உடனேயே*, லேனா தனது சொந்த தயாரிப்பு நிறுவனமான கிருஷ்ணா பிக்சர்ஸ் நிறுவனத்தினை தொடங்கினார். இந்நிறுவனமே பி. கண்ணம்பாவினை தமிழுக்கு அறிமுகம் செய்தது.

## திரைப்படவியல்

## மேற்கோள்கள்

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழ்நாட்டுத் திரைப்பட இயக்குநர்கள்
சுரேந்திரநாத் கார்

**சுரேந்திரநாத் கார்** (*Surendranath Kar*) ஓர் இந்தியக் கலைஞர் மற்றும் கட்டிடக் கலைஞர் ஆவார். 1892 ஆம் ஆண்டு முதல் 1970 ஆம் ஆண்டு வரை இவர் வாழ்ந்தார். இந்திய கட்டிடக்கலை பாணியை மேற்கு மற்றும் கிழக்கத்திய  கட்டிடக்கலைகளுடன் இணைத்ததற்காக சுரேந்திரநாத்  நன்கு அறியப்படுகிறார். 1892 ஆம் ஆண்டில் இந்திய மாநிலமான பீகாரில் பிறந்த கார் புகழ்பெற்ற வங்காள ஓவியர் நந்தலால் போசு மற்றும் நோபல் பரிசு பெற்ற ரவீந்திரநாத் தாகூரின் மருமகன் அபனிந்திரநாத் தாகூர் ஆகியோரிடம் கலையை கற்கத் தொடங்கினார். பின்னர் தாகூர் குடும்பத்தால் நிறுவப்பட்ட விசித்ரா கழகத்தில் சுரேந்திரநாத் கலை ஆசிரியராக சேர்ந்தார். 1917 ஆம் ஆண்டில் தாகூர் பிற்கால சாந்திநிகேதனின் முன்னோடியாகக் கருதப்படும் பிரம்மாச்சாரியசுரமாவை அமைத்தபோது இவர் அந்த நிறுவனத்தில் சேர்ந்து கலை ஆசிரியராகப் பணியாற்றினார். இரண்டு ஆண்டுகளுக்குப் பிறகு  தாகூரின் கலா பவானாவுக்கு சுரேந்திரநாத் ஆசிரிய உறுப்பினராக சென்றார்.

பல வெளிநாட்டு பயணங்களில்  தாகூரின் தோழராக இருந்த சுரேந்திரநாத் கார் தான் பெற்ற மேற்கு மற்றும் கிழக்கத்திய கட்டிடக்கலை அனுபவங்களை  தனது சொந்த பாணியை வளர்த்துக் கொள்ள பயன்படுத்தினார். பின்னர் சாந்திநிகேதனுக்காக பல கட்டிடங்களை வடிவமைத்தார். 1959 ஆம் ஆண்டு இந்திய அரசு  நான்காவது மிக உயர்ந்த இந்திய குடிமை விருதான பத்மசிறீ விருதை வழங்கி இவரை சிறப்பித்தது.

சுரேந்திரநாத் கார் 1970 ஆம் ஆண்டு  தனது 78 ஆவது வயதில் இறந்தார். 
## இவற்றையும் காண்க
* சாந்திநிகேதன்
* அபனிந்திரநாத் தாகூர்

## மேற்கோள்கள்

பகுப்பு:1892 பிறப்புகள்
பகுப்பு:1970 இறப்புகள்
பகுப்பு:பத்மசிறீ விருது பெற்றவர்கள்
பகுப்பு:இந்திய ஓவியர்கள்
திருச்சிராப்பள்ளியில் உள்ள சுற்றுலாத் தலங்களின் பட்டியல்

இந்தியாவில், தமிழ்நாட்டில் உள்ள நகரம்திருச்சிராப்பள்ளி. இங்குள்ள சுற்றுலா தளங்கள் பட்டியலில் கீழே தரப்பட்டுள்ளது.

## கோயில்கள்

* அரங்கநாதசுவாமி கோயில், ஸ்ரீரங்கம்
* உச்சி பிள்ளையர் கோயில், மலைக்கோட்டை
* ஜம்புகேஸ்வரர் கோயில், திருவனைகாவல்
* எறும்பீசுவரர் கோயில்
* வயலூர் முருகன் கோயில்

## அருங்காட்சியகங்கள்

* அரசு அருங்காட்சியகம், திருச்சிராப்பள்ளி
* ரயில்வே பாரம்பரிய மையம், திருச்சிராப்பள்ளி
* அண்ணா அறிவியல் மையம், திருச்சிராப்பள்ளி

## மற்றவைகள்

* திருச்சிராப்பள்ளி மலைக் கோட்டை
* திருச்சிராப்பள்ளி கோட்டை
* கல்லனை
* வெப்பமண்டல பட்டாம்பூச்சி கன்சர்வேட்டரி, திருச்சி
* அவர் லேடி ஆஃப் லூர்து சர்ச், திருச்சிராப்பள்ளி
* முக்கொம்பு

## மாடம்

படிமம்:Aerial view of Sri Rangam temple near Tiruchirapalli 1.jpg|ஸ்ரீரங்கம் கோயில் 
படிமம்:Kallanai 2.jpg|கல்லணை
படிமம்:Tiruchirapalli Rock Fort.jpg|திருச்சிராப்பள்ளி மலைக்கோட்டை


## மேற்கோள்கள்

பகுப்பு:திருச்சி மாவட்ட சுற்றுலாத் தலங்கள்
பூஉண்ணி

விலங்கியலில், பூஉண்ணி என்பது முதன்மையாகப் பூக்கள் சார்ந்த பொருட்களை உண்ணும் விலங்குகளை குறிப்பதாகும். இவை ஒரு வகையான தாவரவுண்ணிகளாகும்.  இவை ஒரு குறிப்பிட்ட பூ உணவு உண்ணும் பழக்கத்திற்கு உட்பட்டவையாகத் தாவர உணவு உண்ணும் வரம்பில் உள்ளன (பெரும்பாலும் இவை மலர் தாவரவுண்ணி எனக் குறிப்பிடப்படுகிறது). 

* தானியவுண்ணி : தானியம், விதைகளை நுகர்பவை
* நெக்டரிவோரி : மலர் அமிர்தத்தினை நுகர்வு
* பாலினிவோரி : மலர் மகரந்தத்தின் நுகர்பவை
* பிரங்கிவோரி: பழம் நுகர்பவை

## உணவு
ஒரு பூஉண்ணியின் உணவில் அதிக அளவில் மேலே குறிப்பிடப்பட்ட பூ சார்ந்த உணவுப்பொருட்கள் உள்ளன. ஆனால் பட்டை, வேர்கள் சார்ந்த பொருட்களும் உள்ளன. பல பல பூஉண்ணிகள் அனைத்துண்ணிகளாகவும் இருக்கின்றன; அதாவது இவற்றின் உணவுகளில் பல்வேறு சிறிய பூச்சிகளும் கூடுதலாக இருக்கலாம்.

## எடுத்துக்காட்டுகள்
சிட்டாசின் குடும்பத்தில் உள்ள பெரும்பாலான பறவைகள் பூஉண்ணிகள் வகையின. இதில் பெரும்பாலான கிளிகள், பராகீட், பஞ்ச வண்ணக் கிளி மற்றும் கொண்டை கிளிகள் ஆகும். ஓசனிச்சிட்டு, தொல்லுலகச் சிட்டுகள், தூக்கான் இதர பூசார்ந்தவைகளை உண்ணுபவை. நண்டு உண்ணும் குரங்கு மொரிசியசில் ஆக்கிரமிப்பு பூ உண்ணும் உயிரியாகக் கருதப்படுகிறது. இது ஆபத்தான, உள்ளூர் *ரூசியா சிம்ப்ளக்ஸ்* உள்ளிட்ட பூர்வீக தாவரங்களின் பூக்களை அதிக அளவில் உண்ணுகிறது.
[மையம்|thumb| [கிளி : பூஉண்ணி, அனைத்துண்ணி.]]

## மேலும் காண்க

* தாவர உண்ணி
* பழந்தின்னி
* தேன்தின்னி
* பாலினிவோர்
* தானிய உண்ணி
* புல் உண்ணி

## மேற்கோள்கள்

## வெளி இணைப்புகள்

* 
* 

## நூலியல்

* ஜி.பி. செப்லிக் எழுதிய தாவர பரிணாம சூழலியல் அணுகுமுறைகள்
* கோழி ஊட்டச்சத்து: கே.சி. கிளாசிங்கின் ஒப்பீட்டு அணுகுமுறை (விலங்கு அறிவியல் துறை, கலிபோர்னியா பல்கலைக்கழகம், டேவிஸ், கலிபோர்னியா 95616, 2005)

பகுப்பு:உணவு முறைகள்
பகுப்பு:விலங்குகள்
ஜீயபுரம்

**ஜீயபுரம்** (Jeeyapuram) என்பது இந்தியாவின், தமிழ்நாட்டில் திருச்சிராப்பள்ளி மாவட்டத்தில் திருச்சிராப்பள்ளி கரூர் தேசிய நெடுஞ்சாலையில் திருச்சிராப்பள்ளியிலிருந்து 11 கிலோ மீட்டர் தொலைவில் அமைந்துள்ள கிராமமாகும்.

## வேளாண்மை
விவசாய நிலங்களுக்கு நீர்ப்பாசனம் வழங்கும் காவிரி ஆற்றின் அருகே ஜீயபுரம் அமைந்துள்ளது. இந்தக் கிராமத்தில் பாரம்பரியமாகப் பல விவசாய நிலங்களும் விவசாயிகளும் உள்ளனர். ஜீயபுரத்தில் நெல், வாழை, பருத்தி மற்றும் உளுந்து முதலியன முக்கிய விவசாயப் பயிர்களாகப் பயிரிடப்படுகின்றன.

## கோயில்கள்
இக்கிராமத்தைச் சுற்றிப் பல வரலாற்று முக்கியத்துவம் வாய்ந்த கோயில்கள் உள்ளன. குறிப்பாக ஸ்ரீசந்திரசேகர சுவாமி கோயில்  மற்றும் எலம்புலியம்மன் கோயில். பெரியகருப்பூர் கிராமத்தில் அமைந்துள்ள ஸ்ரீசாமுண்டீஸ்வரியம்மன் கோயில் மிகவும் புகழ்பெற்ற சக்திவாய்ந்த கோயிலாகும்.

## சுற்றுலா இடங்கள்
முக்கொம்பு இதன் அருகில் உள்ள சுற்றுலா முக்கியத்துவம் வாய்ந்த இடமாகும். இது இங்கிருந்து ஒரு கிலோமீட்டர் தொலைவில் அமைந்துள்ளது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
கே. எஸ். மனோஜ்

**குரிசிங்கல் செபாஸ்டியன் மனோஜ்** (K. S. Manoj) (பிறப்பு: ஏப்ரல் 19, 1965) இவர் ஒரு மருத்துவரும் மற்றும் இந்திய அரசியல்வாதியும் ஆவார் . இவர் கேரளாவைச் சேர்ந்தவர். மேலும், 14 வது மக்களவையில் நாடாளுமன்ற உறுப்பினராக பணியாற்றியவரும் ஆவார். ஆலப்புழா மக்களவைத் தொகுதியை இந்திய கம்யூனிஸ்ட் கட்சி (மார்க்சிஸ்ட்) வேட்பாளராக பிரதிநிதித்துவப்படுத்தினார். இவர் மீண்டும் இதே தொகுதியில் இருந்து 2009 மக்களவைத் தேர்தலில்  போட்டியிட்டார்.இந்திய தேசிய காங்கிரசு வேட்பாளர் கே.சி.வேணுகோபாலிடம் தோற்றார்.

மனோஜ் முன்வைத்த, மிக முக்கியமான மசோதாக்களில் 2005 ஆம் ஆண்டில் உருவாக்கிய "மீனவர்கள் (நலன்புரி) மசோதா", "பெட்ரோல் பம்ப் தொழிலாளர்கள் (நலன்புரி) மசோதா 2005" மற்றும் "தி கொயர் தொழிற்சாலை தொழிலாளர்கள் (நலன்புரி) மசோதா 2006" ஆகியவை அடங்கும்.

கட்சியின் ஆற்றல் மிகுந்த வரிசை, அவரது மத நம்பிக்கைகளுடன் மோதியது என்பதனைக் காரணம் காட்டி அவர் சனவரி 9, 2010 அன்று சிபிஐ (எம்) பதவியை ராஜினாமா செய்தார்.

## கல்வித் தகுதி

* எம்பிபிஎஸ், டிஏ ( அனஸ்தீசியாலஜி டிப்ளோமா)
* டி.டி. மருத்துவக் கல்லூரி, ஆலப்புழா மற்றும் அரசு. மருத்துவக் கல்லூரி, திருவனந்தபுரம்

## பிற பதவிகள்

* உறுப்பினர், பாதுகாப்பு குழு
* உறுப்பினர், ஆலோசனைக் குழு, வேளாண் அமைச்சகம்
* உறுப்பினர், பாதுகாப்பு நிலைக்குழு
* மருத்துவ உதவி காப்பீட்டு அதிகாரி, 1993-98
* அனஸ்தீசியாலஜி விரிவுரையாளர், 1998-2004
* வாழ்நாள் உறுப்பினர், (i) இந்திய மருத்துவ சங்கம்; (ii) வலி மற்றும் நோய்தடுப்பு பராமரிப்புக்கான இந்தியச் சங்கம்; (iii) இந்திய சங்கம்- மயக்க மருந்து நிபுணர்கள் ;
* முன்னாள் மாநில செயலாளர், கேரள அரசு மருத்துவக் கல்லூரி ஆசிரியர் சங்கம்
* உறுப்பினர், தேசிய சேவை திட்டம்
* முன்னாள் தலைவர், கேரள கத்தோலிக்க இளைஞர் இயக்கம் (KCYM)
* உறுப்பினர், கல்விக்குழு, கேரள பல்கலைக்கழகம்

## குறிப்புகள்

பகுப்பு:மலையாள அரசியல்வாதிகள்
பகுப்பு:வாழும் மக்கள்
பகுப்பு:14வது மக்களவை உறுப்பினர்கள்
பகுப்பு:1965 பிறப்புகள்
ஸ்ரீ மஹா வல்லப கணபதி தேவஸ்தானம்.

ஶ்ரீ மஹா வல்லப கணபதி தேவஸ்தானம் வட அமெரிக்காவில் உள்ளது. அமெரிக்காவில் நியூயார்க் நகரத்தில் உள்ள குயின்ஸ் 45-57 போவ்ன் தெருவில் ஶ்ரீ மஹா வல்லப கணபதி தேவஸ்தானம் அமைந்துள்ளது. நியூயார்க் நகரில் பல கோயில்கள் இருப்பினும் இந்த கணபதி கோயில் மிகவும் சிறப்பு வாய்ந்த கோயிலாக கருதப்படுகிறது. கோவில் கட்டிடக்கலை மற்றும் சடங்குகள் தென்னிந்திய பாரம்பரியத்தை பின்பற்றி அமைந்துள்ளது. ஶ்ரீ மகா வல்லப கணபதி அமெரிக்காவில் முதல் சமண கோவிலாக கருதப்படுகிறது. 

## வரலாறு
ஶ்ரீ மஹா வல்லப கணபதி தேவஸ்தானம், சாஸ்திரங்கள் படி 1977ஆம் ஆண்டு கட்டமைக்கப்பட்டது. அதே ஆண்டு சூலை 4ஆம் தேதி இக்கோயில் புனிதப்படுத்தப்பட்டது. சென்னையைச் சேர்ந்த ஶ்ரீ லா ஶ்ரீ பத்ரிமலை சுவாமிகள், கோயிலுக்கு இருபத்து மூன்று யந்திரங்களைத் தயாரித்து, அவற்றை நிறுவுவதற்கு முன்பு ஐந்து ஆண்டுகளாக பூஜை செய்தார். இது 2009ல் மறுபரிசீலனை செய்யப்பட்டது.

## கட்டிடக்கலை
கோயில் கிராடைட் கற்களைப் பயன்படுத்திக் கட்டப்பட்டுள்ளது. கோபுர நுழைவாயில் வழியாக கோயிலுக்கு செல்லும் படி அமைந்துள்ளது. ஶ்ரீ மஹா வல்லப கணபதி சன்னதியில் பாலாஜி, ஹனுமான், மகாலட்சுமி மற்றும் ஶ்ரீநாகேந்திர சுவாமிகள் சிலைகளும் உள்ளன. உயர்ந்த கோபுரங்களையும் கொண்டுள்ளது.

## அற்புதங்கள்
1995 ஆம் ஆண்டு செப்டம்பர் மாதம் ஶ்ரீ மஹா வல்லப கணபதி ஆலயத்தில் உள்ள விநாயகர் பால் குடிக்கும் அதிசயம் நிகழ்ந்ததாக கூறப்படுகிறது.

## மேற்கோள்கள்

பகுப்பு:அமெரிக்க இந்துக் கோவில்கள்
பகுப்பு:அமெரிக்காவில் உள்ள பிள்ளையார் கோயில்கள்
பிஹாலி சட்டமன்றத் தொகுதி

**பிஹாலி சட்டமன்றத் தொகுதி** (Behali Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
மும்பை ரீகல் சினிமா

**ரீகல் சினிமா** (*Regal Cinema*) மும்பையில் உள்ள கொலாபா காஸ்வேயி்ல் அமைந்துள்ளது.  இது அழகான வேலைப்பாடுகளால் ஆன திரையரங்கம் ஆகும். இந்த திரையரங்கம் ஃப்ராம்ஜி சித்வாவால் கட்டப்பட்டது. ரீகல் சினிமாவில் ஒளிபரப்பப்ட்ட முதல் படம் லாரல் மற்றும் ஹார்டி ஆகும்.

## வரலாறு
ரீகல் சினிமா 1930ஆம் ஆண்டு மும்பையில் கட்டப்பட்டது. 1933ஆம் ஆண்டு திறக்கப்பட்டது. 19ஆம் நூற்றாண்டு பிரபல கட்டிடக் கலைஞர் சார்லஸ் ஸ்டீவன்ஸ் இத்திரையரங்கினை வடிவமைத்தார். உட்புறக் கண்ணாடி வேலைப்பாடுகளை கார்ல் ஷாரா வடிவமைத்தார். பிரதான கலையரங்கில் வெளிர் ஆரஞ்சு மற்றும் ஜேட் பச்சை நிறத்தில் சூரிய உதயங்கள் இருந்தன. ரீகல் சினிமாவின் வெளிப்புறம் காற்றோட்டமாகவும் குளிர்ச்சியாகவும் இருக்கும். ரீகல் சினிமா முழுமையாக வலுவூட்டப்பட்ட கான்கிரீட் சிமெண்டில் கட்டப்பட்டது. தியேட்டர் முழுவதும் குளிரூட்டப்பட்டது.  ரீகல் சினிமா மும்பையி்ல் முன்னணி திரையரங்காக விளங்குகிறது.

## மேற்கோள்கள்

## வெளி இணைப்புகள்

*  Legends of the causeway – ''Regal cinema''

பகுப்பு:மும்பை பண்பாடு
பகுப்பு:இந்தியாவில் திரையரங்குகள்
முதலாம் பராக்கிரம பாண்டியன்

தமிழக மன்னரான முதலாம் பராக்கிரம பாண்டியன், பாண்டிய தலைநகரான மதுரையில் இருந்து ஆட்சி நடத்தினார்.இவர் பாண்டிய உள்நாட்டுப்போரில் (1169-1177), 1169-ல் சோழ வம்சத்தின் அடிமையாக இருந்த, இவர்தம் சமகால போட்டியாளரும், சிம்மாசன உரிமை கோருபவரான குலசேகர பாண்டியனால்  முற்றுகையிடப்பட்டார். இந்த முதலாம் பராக்கிரம பாண்டியன் இலங்கை பொலன்னருவாவின் மன்னான பராக்கிரமபாகுவிடம் உதவி கோரினார். ஆனால் பின்னர் முதலாம் பராக்கிரம பாண்டியன் தூக்கிலிடப்பட்டார். பின் குலசேகர பாண்டியன் சிம்மாசனத்தில் ஏறினார். ஆயின் இவர் இறுதியிலே 1171-ல் சோழநாட்டில் தஞ்சம் பெறவேண்டிய கட்டாயம் ஏற்பட்டது. முதலாம் பராக்கிரம பாண்டியனின் மகன் மூன்றாம் வீரபாண்டியன் சோழர் படையினால் தோற்கடிக்கப்படும் முன்பு பாண்டிய சிம்மாசனத்தில் ஏறினான். 

1212-ஆம் ஆண்டில் வம்சத்தில் அடுத்தபடியாக இருந்த இரண்டாம் பராக்கிரம பாண்டியன், இலங்கைமீது படையெடுத்து, மூன்று ஆண்டுகளுக்குப் "பொலன்னருவாவின் பராக்கிரம பாண்டியன்" என்ற பட்டத்துடன் மன்னனாக ஆனார்.

பகுப்பு:பாண்டிய அரசர்கள்
குஜராத் பால்கா கோயில்

**பால்கா கோயில்***(Bhalka)* குஜராத்தின் மேற்கு கடற்கரையில் அமைந்துள்ளது. 
## பின்னணி
மகாபாரதத்தின் கூற்றுப்படி, குருசேத்திர யுத்தம், காந்தாரியின் நூறு மகன்களின் மரணத்திற்கு காரணமாக அமைந்தது. துரியோதனனின் மரணத்திற்கு முந்தைய இரவு, கிருஷ்ணர் காந்தாரிக்கு தனது வருத்தத்தைத்  தெரிவித்தார். கிருஷ்ணர் தெரிந்தே போருக்கு முற்றுப்புள்ளி வைக்கவில்லை என்று காந்தாரி உணர்ந்தார். மேலும், ஆத்திரத்துடனும், துக்கத்துடனும் காந்தாரி, கிருஷ்ணனும், அவரது யது வம்சத்தைச் சேர்ந்த மற்ற அனைவருமே 36 ஆண்டுகளுக்குப் பிறகு அழிந்து போவார்கள் என்று சபித்தார். 36 ஆண்டுகள் கடந்துவிட்ட பிறகு, ஒரு திருவிழாவில் யாதவர்களிடையே சண்டை ஏற்பட்டது. தங்களுக்குள்ளேயே சண்டையிட்டு மடிந்தனர். பின்னர் கிருஷ்ணரது அண்ணன் பலராமர் யோகநிலையின் மூலம் உடலைக் கைவிட்டு வைகுண்டத்தை அடைந்தார். பின்னர் காட்டில் ஓய்வெடுத்துக்கொண்டிருந்த கிருஷ்ணனை ஜாரன் என்ற வேட்டைக்காரன், மான் என நினைத்து அம்பெய்தினான். பின்பு, கிருஷ்ணன் கோலோகா பிருந்தாவனத்திற்கு பூமியிலிருந்து புறப்பட்டதாகக் கூறப்படுகிறது இந்நிகழ்வே கிருஷ்ணர் பூமியிலிருந்து வைகுண்டத்திற்குப் புறப்பட்ட நிகழ்வாக கருதப்படுகிறது. இந்நிகழ்வைக் கண்ணால் கண்டவர்கள் அஸ்தினாபுரத்திலிருந்த பாண்டவர்களுக்கும் துவாரகை மக்களுக்கும் தகவல் கூறியதாகக் கருதப்படுகிறது. கிருஷ்ணர் பூமியிலிருந்து புறப்பட்டு வைகுண்டத்திற்குச் சென்ற இடமே பால்கா என்று அறியப்படுகிறது.

## இடம்
சோமநாத் கோயிலிலிருந்து கிட்டத்தட்ட 4 கிலோமீட்டர் தொலைவில் பால்கா கோயில் அமைந்துள்ளது. தற்போது இந்த கோயிலை ஒரு முக்கிய சுற்றுலா தலமாக உருவாக்க அரசாங்கம் திட்டமிட்டுள்ளது.அகமதாபாத், வதோதரா, ராஜ்கோட், துவாரகா போன்றவற்றிலிருந்து பேருந்து சேவைகள் கிடைக்கின்றன.

## படங்கள்

BHALKA-04.jpg|பால்கா தீர்த்தம்
BHALKA-07.jpg|தல வரலாற்றைத் தெரிவிக்கும் தகவல் பலகை
BHALKA-05.jpg|தல வரலாற்றைத் தெரிவிக்கும் தகவல் பலகை



## மேற்கோள்கள்

பகுப்பு:குஜராத்திலுள்ள இந்து கோயில்கள்